Baba glo dood aan dwelms in melk | Netwerk24
Baba glo dood aan dwelms in melk
Deur Hanti Otto 28 Maart 2019 15:08
Die polisie ondersoek die dood van 'n baba wat vermoedelik 'n oordosis dwelms saam met haar melk ingekry het.
Die ses maande oue meisie van Rustenburg is ongeveer twee weke gelede dood.
In daardie stadium is dit beskou as 'n wiegiedood, totdat mede-inwoners van die kompleks beweer het haar ouers gebruik dwelms.
Die baba se bottel en die inhoud daarvan is volgens bronne getoets en daar was wel 'n dwelmmiddel in.
Die baba se lyk is vir 'n nadoodse ondersoek gestuur.
"Ons wag nog vir die uitslag daarvan. Ons sal dan die pad vorentoe met die ondersoek kan bepaal," sê lt.kol. Amanda Funani, polisiewoordvoerder in Noordwes.